మాయోన్

మాయోన్‌ 2022లో తెలుగులో విడుదలైన మైథలాజికల్ థ్రిల్లర్‌ సినిమా. తమిళంలో 'మాయోన్' పేరుతో విడుదలైన ఈ సినిమాను అదే పేరుతో తెలుగులో మూవీమ్యాక్స్ బ్యానర్‌పై మామిడాల శ్రీనివాస్,అరుణ్ మోజి మాణిక్కం విడుదల చేశారు. : శిబి సత్యరాజ్, తాన్యా రవిచంద్రన్, రాధా రవి, కె. ఎస్. రవికుమార్ ప్రధాన పాత్రల్లో నటించిన ఈ సినిమాకు ఎన్‌. కిషోర్‌ దర్శకత్వం వహించగా ట్రైలర్‌ను 2021 అక్టోబర్ 9న విడుదల చేసి సినిమాను జులై 7న విడుదల చేశారు.
కథ
అర్జున్ (శిబి రాజ్) ఆర్కియాలజిస్ట్. తన సీనియర్ అధికారి దేవరాజ్ (హరీష్ పేరడీ)తో చేతులు కలిపి పురాతన వస్తువులను, విగ్రహాలను విదేశాలకి అమ్మి సొమ్ము చేసుకుంటూ ఉంటారు. ఈక్రమంలో విజయానందపురంలో అర్జున రాయలు కాలంలో పునర్నిర్మించబడిన శ్రీ కృష్ణుని ఆలయంలో నిధిని దొంగలించి విదేశాలకు అమ్మేయాలనుకుంటారు.  ఆర్కియాలజి డిపార్ట్ మెంట్ లో పనిచేసే సీనియర్ అధికారి వాసుదేవ్ (కె. ఎస్. రవికుమార్) అతని టీమ్ లో పనిచేస్తున్న అంజన (తాన్య రవిచంద్రన్) ఎపిగ్రాఫిస్ట్ గా మరో ఇద్దరు కలసి అదే ఆలయంలో నిధి కోసం వెతకడం మొదలు పెడతారు. మరి ఆ నిధి దొరికిందా?  చివరకు, ఏమైంది? అనేదే మిగతా సినిమా కథ.

నటీనటులు
సిబి సత్యరాజ్
తాన్యా రవిచంద్రన్
రాధా రవి
కె. ఎస్. రవికుమార్
హరీశ్ పేరడీ
భగవతి పెరుమాళ్
 అరాష్ షా

మూలాలు

వర్గం:2022 తెలుగు సినిమాలు